**Повече информация Сдружението на олимпийските отбори по природни науки**

Сдружението на олимпийските отбори по природни науки е създадено през 2010 година с основна цел да финансира подбора и подготовката на българските олимпийски отбори по природни науки за участията им в Международните олимпиади.

Най-добрите ученици в България по математика, физика, химия, биология, лингвистика, информатика, астрономия и астрофизика, водени от своите ръководители, всяка година преминават през подбор на разширения национален отбор и подготовка на избрания национален отбор преди да вземат участие в най-престижните олимпиади в света.

С годините Сдружението разширява своята подкрепа към отборите и финансира и провеждането на школи с най-добрите ученици по природни науки. Така обхватът на подготовката вече включва между 30 и 60 ученици от дисциплина, които са показали отлични резултати на Националните кръгове на олимпиадите.

Също така основна задача на Сдружението е и да популяризира успехите постигнати от най-добрите български ученици по природни науки. Водени от своите ръководители те представят достойно България и печелят медали в конкуренция с най-добрите гимназисти от цял свят.

**От 2010 година, когато СООПН се включва активно във финансирането на подбора и подготовката на националните отбори по природни науки, до сега са спечелени над 790 медала – над 130 златни и по 330 сребърни и 330 бронзови отличия.**

За повече информация за олимпийските отбори, за връзка с ръководители и ученици за репортажи и интервюта ще се радвам да се свържете с:

Вълкан Горанов

Изпълнителен директор на

Сдружение на олимпийските отбори по природни науки

0887 806 581

office@olympicbg.org